### | | | | --- | --- | | | | | --- | | **Teknik- og Miljøudvalget** 6. oktober 2016 Sagsnr. 710-2011-89102 Dok.nr. 710-2016-317833 Sagsbehandler DPMETH | | 98.                 Godkendelse af [adresse] "Projektkatalog 2016 - 2017" - Åbent

###

|  |  |
| --- | --- |
| Tidl. politisk behandling | BY, 28.02.12, pkt. 32, BY, 25.03.14, pkt. 52, BY, 28.06.16, pkt. 125, TM-U, 09.06.16, pkt. 66 |
| Forventet sagsgang | TM-U |
| Lovgrundlag |  |

###

**SAGENS INDHOLD**

Teknik- og Miljøudvalget skal i denne sag tage stilling til
godkendelse af klimaplanens projektkatalog for 2016 – 2017. Klimaplanens
projektkataloger beskriver de konkrete projekter i klimaarbejdet for [adresse]
Kommune og giver et økonomisk overslag for de foreslåede projekter.

Teknik- og Miljøudvalget har i en tidligere sag forhåndsgodkendt
anvendelsen af en del af midlerne i 2016. Dette er indarbejdet i det økonomiske
overslag i projektkataloget.

”Projektkatalog 2016 – 2017” er en fortsættelse af de to
tidligere projektkataloger. Projektkataloget indeholder 11 indsatsområder,
hvoraf de syv er fortsættelse af aktiviteter i forbindelse med tidligere års
indsatsområder.

**Energiplanlægning:**

1. Strategisk varmeplan – Analyse af overskudsvarme

2. Vedvarende energi i [adresse] – Analyse for vedvarende energi

3. Projekt ”MIDT-energistrategi” – Fortsættelse af indsatsområde

4. Compact of Mayors og Borgmesteraftale – Fortsættelse af indsatsområde.

**Energibesparelser:**

5. Energibesparelser i boliger – Koncept for energibesparelser i boliger

6. Energibesparelser i små og mellemstore virksomheder – Koncept for
energibesparelser i erhverv

7. Energibesparelser i [adresse] - Fortsættelse af indsatsområde

8. Energibesparelser i vejbelysning – Fortsættelse af indsatsområde

9. Energi Forum Favrskov – Fortsættelse af indsatsområde.

**Trafik og transport:**

10. Grøn transport – Fortsættelse af indsatsområde

11. Letbane – Fortsættelse af indsatsområde.

”Projektkatalog 2016 – 2017” sætter fokus på den vedvarende
energi og projekter, som kan bidrage direkte til opnåelse af energibesparelser.
I projektkataloget indgår således to projekter, hvor der skal arbejdes med en
analyse for udnyttelse af overskudsvarme samt en analyse for vedvarende
energianlæg.

I projektkataloget indgår ligeledes to energispareprojekter,
hvor der skal arbejdes med energibesparelser i boliger og i erhverv
(indsatsområde 5 og 6). [adresse] har tidligere arbejdet med
energibesparelser i boliger, mens energibesparelser i erhverv er et nyt
fokusområde. I projekterne lægges der op til et bredere samarbejde med blandt
andet lokale håndværkere samt grundejerforeninger, andelsforeninger og
handelsstandsforeninger m.fl.

De to energispareprojekter skal ses i sammenhæng med
Energistyrelsens nye pulje om støtte af lokale partnerskaber til fremme af
energieffektivisering af bygninger. Energistyrelsen lancerede puljen i
september 2016. Puljen skal understøtte nye aktiviteter, som direkte eller
indirekte bidrager til at fremme energieffektivisering af bygninger. Den
samlede pulje er på 8,5 millioner kroner, og der kan søges om tilskud på op til
60 % af omkostningerne. Tilskuddet gives til lokale partnerskaber med kommunal
deltagelse.

Teknik og Kultur arbejder med at lave to ansøgninger til
puljen, hvor midlerne, der er afsat til udarbejdelse af de to koncepter for
energibesparelser, kan indgå som en del af egenfinansieringen i ansøgningen.
Den samlede sum af afsatte midler i projektkatalog 2016 – 2017 for de to
projekter er 700.000 kr., hvilket vil give mulighed for at søge støtte på op
til 1,75 millioner kroner. Pjece om puljen ”Partnerskaber om energieffektive
bygninger” kan ses i bilaget.

**VURDERING**

Teknik og Kultur vurderer, at ”Projektkatalog 2016 – 2017”
med fortsættelse af tidligere års aktiviteter og igangsætning af nye projekter
er med til at understøtte, at Favrskov Kommune fortsat vil leve op til sine
forpligtelser på klima- og energiområdet.

Teknik og Kultur vurderer, at de to projekter om vedvarende
energi fremadrettet vil give et godt administrationsgrundlag for [adresse]
Kommunes arbejde med opfyldelse af målet om, at 50 % af energien skal stamme
fra vedvarende energi i 2025.

Teknik og Kultur forventer, at der er en god mulighed for at
opnå støtte til de to energispareprojekter via Energistyrelsens nye pulje.
Opnåelse af støtte vil betyde, at projekterne kan udbredes i både indhold og
geografisk udbredelse. Opnås der ikke støtte, vil projekterne blive gennemført
som beskrevet i projektkataloget.

**ØKONOMI**

Der er i 2016 afsat et rådighedsbeløb på 750.000 kr. til
udmøntning af klimaplanen. Rådighedsbeløbet er bevilget.

I budgetforslaget for 2017-20 er der afsat 750.000 kr. i
2017 til udmøntning af klimaplanen. Budgetforslag for 2017-20 forventes
vedtaget i oktober 2016. Der vil blive fremlagt en sag til frigivelse af
rådighedsbeløbet i 2017, når budgetforslaget er vedtaget.

Arbejdet med klimaplanens projekter skal afholdes indenfor
den økonomiske ramme i det pågældende budgetår. Midlerne skal medvirke til at
sikre gennemførelse, samarbejder, dialog, formidling og synliggørelse af
klimatiltag i [adresse]. Gennemførelse af tiltag vil således afhænge af,
om der allokeres midler til området. Teknik og Kultur vurderer løbende
udgifterne forbundet med klimaplanens projekter, og det økonomiske overslag for
hvert enkelte projekt godkendes i forbindelse med vedtagelse af klimaplanens
projektkataloger.

Andre af Klimaplanens projekter, som for eksempel
etablering af cykelstier eller ESCO-projekt på skolerne, finansieres via
selvstændige bevillinger.

**INDDRAGELSE**

[adresse] har i efteråret 2015 afholdt to
dialogmøder med de lokale fjernvarmeværker, energiselskaber, biogasanlæg,
håndværkere samt andre interessenter på energiområdet. Endvidere er der i
november 2015 afholdt et temamøde, hvor byrådsmedlemmer og de lokale aktører på
energiområdet var inviteret til at debattere mulighederne, udfordringer og
perspektiver for klima- og energiområdet i [adresse].

På møderne gav deltagerne mange spændende input og ideer
til nye aktiviteter og projekter. Flere af disse er medtaget i udarbejdelse af
Projektkatalog 2016 – 2017.

**INDSTILLING**

Direktøren for Teknik- og Kultur indstiller til Teknik- og
Miljøudvalget:

1.   At ”Projektkatalog 2016 –
2017” godkendes under forudsætning af tildeling af 750.000 kr. til udmøntning
af klimaplanen i Budget 2017-20.

**BESLUTNING**

**Bilag**

|  |  |
| --- | --- |
| Stina Madsen 2016 - 2017 | 710-2016-325457 |
| Partnerskaber om energieffektive bygninger | 710-2016-320309 |